
Ciis noster B. G. Teubnerus, experientissumus et diligentissumus 
bibliopola, cuius obitu quamuis non immaturo litterae antiquae 
magnum damnum fecissent, nisi ipse in morte sua rebus domesti- 
eis ita prospexisset, ut libraria honestissuma et florentissuma ge- 
nerorum suorum sollertia atque industria nisa stare atque amplius 
eliam incrementum capere posset, quo gratius omnibus philologis 
fecit, quod in bibliothecam scriptorum Graecorum et Latinorum 
suam non solum eos scriptores recepit, quorum libri saepius legi 
atque in scholis frequentari solent, ut plus lueri in eis fieri pos- 
sit, uerum etiam illos auctores non omisit, quorum scripta non 
tam facile uaeneunt, ut quaestus nullus aut certe minor inde re- 
dundet, hoc officiosius ac lubentius omnes nos, qui in antiquis lit- 
teris studium operamque ponimus, facere debemus, ut, si quid in 
iliis libris minus recte administratum esse uideatur aut si quid 
restet emendandum, ut id diligenter reprehendamus et quantum est 
situm. in nobis strenue corrigamus, uti, quod homo gnauus et in- 
dustrius sumptu non paruo egregie incobauit, id ad eum finem 
perducatur itaque absoluatur, ut non solum necessarium instru- 
mentum ad litteras antiquas colendas paretur, sed etiam lauta su- 
pellex non desit. 

Eo ego officio ut iam pro uirili parte fungar, sententia est 
primum A. Gellii Noctibus Atticis operam meam tribuere, quas 

nuper Martinus Hertz ueteribus codicibus excussis emendatas 
edidit Lipsiae anno MDCCCLIIL, ac, si quid in eis libris mihi aliter 
constituendum esse uideatur atque ab illo critico existumatum sit, 
de ea re ei libere atque amice sententiam meam aperire, ut phi- 
lologus egregius, quem quum propter facultatem ingenii eximiam 
tum ob doctrinae elegantiam magni facio, una id intellegat me in 
rebus iis, quae ad litteras pertineant, ne lacessitum quidem solere 
irasci. Ea autem, quae mihi contra uirum praestantissumum de 
opera ab eo in Gellii libris emendandis posita dicenda sunt, par- 
tim ad uniuersam ralionem pertinent, qua artem criticam in his 
libris exercuit, partim ad singulos locos spectant. De uniuersa 
ratione hoc dico, etiamsi cautus ac seuerus criticus in multis locis 
nihil aliud spectare possit nisi ut id, quod antiquitus nobis tradi- 
tum sit, quamuis falsum esse censeat, restituat, id tamen non esse 
faciundum nisi in eius modi locis, in quibus nullo modo possit 
quod uerum esse uideatur probabiliter confici, in eis autem locis, 
in quibus certa ratione uerum inueniri atque agnosci possit, non 
esse illud quod aperte uitiosum sit amplius propagandum: hanc 
tamen legem, quae mihi in eius modi editionibus obtinenda esse 
uidetur, credo ego saepius neglectam esse a uiro doctissumo, qui 
eliam in iis locis, de quibus, ut opinor, certius aliquid statui po- 
terat, non saepe falsam librorum scripturam relinere quam proba- 
biliter scriptoris orationem emendare maluerit. Id etsi per se non 
ualde uituperari potest, tamen non raro legenti molestiam creat, 
qua mihi is carere potuisse uidetur. "Tum autem etiam in singulis 
locis factum est, ut uir de litteris Latinis optume meritus contra 
legem suam aliquid aduersus libros immutaret, quod neque satis 
luto semper neque satis recte factum uideretur. Utriusque generis 
exempla agnoscentur, si iam singula, in quibus ego cum uiro 
egregio dissentio, ordine persequar, in quibus si quaedam insunt 
quae minoris momenti esse uideantur, qui haec legent sic existu- 


9 


ment, primum artem esse eandem, siue paruis rebus adhibeatur 
siue magnis, deinde pertenui saepe argumento res magnas pate- 
fieri, ut profecto in his rebus nihil, ne minumum quidem, negle- 
gendum esse uideatur. 

. . Ae primum quidem quod in*Gellii praef. $. 20. p. 4. apud 
M. Hertz scriptum legimus: mufuabor ex Aristophanae choro ana- 
paesta pauca eic., in eo geneliui forma Aristophanae me olfendit. 
In libris plerisque Aristophane scriptum est, quam ob rem Io. Fr. 
Gronouius scribi voluit Aristophane, quem ad modum Gellius saepe 
Sophocli, Ewripidi, Empedocli et multa id genus alia dixisset. 
Equidem suspicor Gellium scripsisse: ex Aristophaneo choro. Id 
si olim continua scriptione ita exaratum erat: ez aristophaneo- 
coro — sic enim, coro, dicitur in libris quibusdam scriptum esse 
— , facile inde illa corruptela aristophanecoro nasci potuit. Ne 
quis autem in eo offendat, quod Gellius non posito ipso Aristopha- 
nis nomine sic pergit: et quam ille homo festiuissumus fabulae 
suae speclandae legem dedit etc., commemoro eodem dicendi modo 
quum saepe alios scriptores tum ipsum quoque Gellium usum esse 
lib. II. e. 30. S. 6. 7d autem ipsum, quod dicimus, ex illis quo— 
que Homericis uersibus, si quis non incuriose legat, adminiculari 
potest. |. Nam de austri flatibus ita scripsit elc. 

Lib. I. c. 1. S. 1. scripsit M. Hertz: Plutarchus in libro, 
quem de Herculis, quantum inter homines fuit, animi corporisque 
ingenio alque wirtulibus conscripsit etc., ex bonis, ut opinor, li- 
bris, quum Io. Fred. et Iac. Gronouii edidissent in his verbis: 
quali inter homines fuerit, quod ipsum quoque in libris scriptum 
fuisse uidetur. Nos hoc loco neque qual neque quantum, quam- 
quam hoc magis ab librorum auctoritate commendari uidetur, pro- 
bare possumus. Utraque autem scriptura, quum ponimus eas olim 
notis exaratas fuisse, facile eo ducimur, ut uerum agnoscamus. 
Vix enim uidetur nobis dubium esse posse quin Gellius scripserit: 

Plutarchus in. libro, quem de. Herculis, quamdiu inler homines fuit, 
animi corporisque ingenio alque wirlulibus conscripsit ekc.. quàdi 
facile et cum quàtü et cum quali confundi potuit. 

Ibid. c. 2. S. 4. edidit M. Herlz: xvgievovvac, T0vyébovvag 
el awgsívac aliosque id genus griphos neminem posse dicens misi 
se dissoluere. ld ne in Gellio quidem uidetur ferri' posse. — Iu 
editione Gronouiana scriptum eral: xvQuevovrac, rovzciovvog xoi 
oogsírac. Sine dubio M. Hertz ex libris e£ pro xoi recte recepit. 
Eodem prorsus modo coniunctio Latina inter uerba Graeca posita 
inuenitur lib. I. c. 5. $. 1. c. 26. S. 10. lib. II. c. 3. S. 2. c. 7. 
$. 22. et saepe alias. Sed illud non recte fecit, quod non una 
eliam ef ante 5ovyélovreg reposuit, quod vetus codex Scioppii, 
fortasse eliam alii libri praebent, ae sic totum. locum constituit: 
XvQuevovtag ei govyolovvag et ooQsírag etc., ut re uera in illo 
Scioppii eodice scriptus est. Quam facile ef particula, quae, ut 
Iac. Gronovius aperte scribit, in ueteribus Gellii libris nota 
quadam saepe significala magis quam expressa erat, excidere po- 
tuerit perspicuum est. Etiam in hac ipsa $. paullo post, ubi olim 
legebatur: witiorumque labes ac pestilentias, libri autem plerique 
ac non habent, quam ob rem M. Hertz pestilentias aduenticium 
esse pulauit et uncis cireumclusit, credo ego rescribendum esse: 
labes eti peslilentias. et enim post es litteras aut, si per compen- 
dium scriptum. erat, facile éxcidit. Fortasse etiam infra c. 2. S. 19. 
contra ius el contra quam licet obtinendum. erat aut. scribendum: 
contra ius contraque quam licet. Facile enim q3 ante quam 
omitti polerat. Sed omitlamus hune locum. Eodem modo, quo 
hoc loco, unde digressi sumus, M. Hertz etiam iníra lib. XL. c. 15. 
$. 2. neglexit id, quod propter linguae Latinae leges in eius modi loco 
neglegendum non erat, ut recte quidem in uerbis his: /d uerbum C a e— 
sellius Vin deo in commentario lectionum antiquarum 
ea figura scriplum diait, qua *ludibunda', [*ridibunda ] et *errabunda? 

dicitur ludens et ridens et errans, restitueret nomen ridibunda, 
quod uncis cireumclusum auctoribus etiam aliis editoribus adiecit, 
sed tamen non recte omitteret ef particulam, quae necessario una 
erat adiungenda. Mihi enim dubitari posse non uidetur quin Gellius 
scripserit: qua *ludibunda' et *ridibunda? et *errabunda? dicitur lu— 
dens et ridens et errans, quem ad modum ibidem S. 3. scriptum 
legitur: Nam *ludibunda', inquit, et *ridibunda et *errabundm ea 
dicitur etc. In uerbis iis, quae in illo loco, unde digressa nostra 
oratio est, statim sequuntur, uidetur uir doctissumus nihil aliud 
nisi. quod in libris erat scriptum obtinere uoluisse, quum scripsit: 
asseuerabat mulli esse ulli magis ea omnia explorata, comperta 
meditataque. Uerum tamen in ea opinione sum, ut existumem 
haec uerba corrupta quidem esse, sed non ita tamen corrupta, ut 
emendari non queant. Arbitror enim Gellium fere sic scripsisse 
haec uerba: adsewerabat nulli esse alii! magis ea omnia explorata, 
comperta, meditata quam sibi. Quod olim post meditataque ede- 
batur quam sibi, ab Hertzio propter librorum auctoritatem omissum, 
si forte per compendium scriptum erat 4 $, facile hoc loco ita 
corrumpi potuit, ut ex 0 oreretur qwe, $ autem prorsus deleretur. 
Sed in eius modi rebus nihil pro certo adfirmare possumus, itaque 
hoc non minus dubitanter a me propositum esse uolo, quam illud, 
quod $. 5. quae sequitur suspicor Gellium scripsisse: ac me oris 
quidem et uultus serenitatem Stoici hominis umquam ulla posse 
aegritudine obnubilari, pro eo, quod in omnibus libris et scriptis 
et editis legi uidetur: ac ne oris quoque et uultus serenitatem elc. 
Si minus ipsa uerba quoque et quidem, notae quidem certe eorum 
uerborum facile inter se confundi poterant. 


Magis mihi uideor id adseuerare posse, quod dicturus sum de 
c. 9. S. 1. Nullo enim modo probare possum, quod nuper M. Hertz, 
quamquam libros secutus esse uidetur, scripsit: Lacedaemonium 

Chilonem, uirum ex illo inclyto (sic, per y, non uidetur esse 
scriptum nisi errore librarii, infra c. 11. lemm. rectius scriptum est 
scriptor inclitus et aliis locis énclutus) numero sapientium etc., quod 
mihi linguae consuetudo ferre non uidetur. Illud autem, quod olim 
hoc loco legebatur, unum facile in uirum corrumpi potuit, ut eius 
modi scripturae discrepantia, etiamsi librorum auctoritate niteretur, 
tamen recipienda non fuerit. Si quid mutandum erat, satius erat 
sapientum pro sapientium e codice uetere Scioppii recipere. Ibid. 
S. 7. recte, opinor, Canterus quod est in libris fuisset scriptum, id 
in fuit set mutauit in uerbis his: Sc mhi et iudicis et amici of—- 
ficium in re lanta saluum fuit. Sed hanc capio ex eo facto mo— 
lestiam, quod etc. Etenim quod M. Hertz, sine dubio libros secu- 
tus, sed prorsus deleuit, non possum comprobare. Particula aduer- 
satiua in eius modi locis se ipsa olfert, conf. P. Terentii Andriae 
act. I. sc. 1. v. 13 sqq. Gaudeo, si tibi quid feci aut facio. quod 
placeat, Simo, el id gralum fuisse aduorsum te habeo graliam. 
Sed hoc mihi molestum est etc. Ibidem S. 28. pro tem—- 
pestéuae retinendum erat fempestiue et ita interpungenda oratio: 
Fauorinus quoque philosophus huiusce modi indulgentiam gratiae, 
tempestiue laxato paullum. remissoque subtili examine, his uerbis 
definiuit etc. oc ita existumandum esse Graeca quae sequuntur 
uerba satis aperte indicant: 7 xoAovuévr yógug ztaQo: roig cvOourtouc, 
vovréoTww vVqeoig QxQue(og iv O£ovri. | tempestiue enim sine dubio 
respondet Graeco iv O£ovr.. ^ Grauior uero emendatio mea quidem 
sententia faciunda erat S. 30. Ibi uir doctissumus ita scripsit: 
'Hac, inquit, *fini ames, tamquam forte fortuna et osurus, hac 
itidem lenus oderis, lamquam. forlasse post amalturus. — et ante 
M. Hertz in editionibus erat omissum, reprehensum ab eo sine du- 
bio e libris manu scriptis. Nobis quidem hoc uerum esse non ui- 
detur, ueri uidetur uestigium, si recte rem existumamus. Quid enim 
el ante osuraus significat? — Qua ratione refertur ad simile illud, 

quod his respondet in altero membro post amaturus?  Notemus 
igitur hoc. ef osurus et uideamus ecquid praeterea e libris notari 
possit. Cod. Buslidianus et unus liber Scioppii haec uerba ita 
scripta habent: hunc, inquit, amorem ita fiiam, tamquam | forte 
fortuna. positurus, hoc odium ita, ut te nunc oderim, tamquam for- 
tassis post amaturus. Haec uerba, quamuis aperte injerpolata 
sint, tamen, ut in altero membro, sic etiam in priore à, n in 
se continere uidentur, quod antiquitus erat in libris scriptum. 
Quod si hoe considero, uideor mihi uidere, ne longior sim, ex 
coniunctis scripturis positurus atque et osurus id, quod aequabili- 
tas membrorum, si in altero membro legimus: hac itidem tenus 
oderis, tamquam. fortasse post amaturus, necessario etiam in priore 
membro requirit: post osurus. postosurus, praesertim si post usi- 
tato compendio p! erat scriptum, facile in positurus mutari poterat 
aut eliam, si compendia inter se confunderentur, in ef oswrus de- 
prauari. Hoc igitur post oswrus, cuius certa arbitror esse in libris 
manu scriptis uestigia, si recipimus, habemus orationem hanc, ut 
opinor, aptissumam: Hae, inquit, finà ames, tamquam. forte fortuna 
post osurus, hac itidem tenus oderis, lamquam fortasse post ama 
lurus. Praeteriens commemoro me S$. 31. malle restitui quA/c pro 
quiícic in uerbis his: vouétov é& cvoyxgg énoxoXovüseiv xai ovveu- 
7ztéxeo 9o, quiío. tmey delag. quila legitur in codice uetere Scioppii 
et in eod. Fulu. et si scriptum erai ita, ut. saepe factum est in 
antiquis libris, quar facile in qu/ec, quod est in reliquis libris, 
mutari poterat. qu/«v autem et éxez2eí(eg Plutarchus eodem 
modo inter se opponere potuit quo Latini inter se opponunt ami— 
ciliam et inimicitias. 

C. 6. $. 2. legimus in oratione Metelli Numidici apud M. 
Hertz: Sé sine wrore possemus, Quirites, [esse], omnes ea mo- 
lestia  careremus etc. Hinc debemus colligere in libris manu 

repositum, ubi.facillume uideretur oblitterari potuisse. At ee, id 
esl esse, eliam post wore obscurari potuit et, ut ibi reponatur, 
sententia loci et orationis sonus requirere uidentur: $i sine waore 
esse possemus, Quirites, omnes etc. Ibid. S. 6. non possum laudare 
quod uir doctissumus scripsit: fum denique facile et procliuiter, quod 
fuit rerum. omnium ualidissumum et uerissumum, persuasit, ciuitatem 
aulem | saluam esse sine matrimoniorum frequentia nom posse. 
Quum uerba: ciuitatem — non posse nihil aliud. in se comprehen- 
dant nisi quod ille persuasisse dicitur, credo ego autem, quod 
uulgo in editionibus non legebatur, etiamsi est in. optumis libris 
iia scriptum, locum eo loco habere non posse et non esse ortum 
"nisi e Ouvroygoqéía extremarum syllabarum | uerbi ciuitatem , ut uir 
eruditissumus. uncis certe eius modi (. )*) circeumcludere debuerit 
id uerbum. Tum etiam $. 7. pro eo, quod uulgo legebatur: is 
demwm, non salis recle, ut ego arbitror, M. Hertz restituit: Jsdem, 
eisi sine dubio non sine librorum auctoritate hoc est factum. .. Si 
enim dem' pro demum. erat scriptum, facile ex is demum nasci 
poterat isdem, eius modi autem librariorum errores uix erant in 
ipsa editione propagandi. 

C. 7. S. 17. in editione Herlziana sic scriptum legimus: se- 
que soloecismum. esse aiebat *in polestatem. fuisse, ul. uulgus | se- 
midoctum putat, sed rationem diclu cerla[m] et proba[m] conten— 
debal, qua etc. Hinc recte colligimus in libris ab illo excussis 
nihil aliud scriptum fuisse nisi hoc: rationem dictu certa et proba, 
ipsum autem de suo scripsisse certam et probam. Sed nobis tamen id, 
quod uulgo edebatur, sed ratione dictum certa et proba, unice uerum 
esse uidetur, ut, eliam si indicia ueterum librornm seruare voluis- 


*) Utitur M. Hertz aliorum criticorum exemplo ( ), si quid, quod in libris 
scriptum est, delendum esse significat, [] autem utitur, si quid, quod in libris seri- 
ptum non est, adiiciendum censet. 

set uir intelligentissumus, tamen polius scribere debuerit: sed ra- 
Hone(m) dictu[m] certa. et proba. Facile haec corrumpi potue- 
rant, si librarius rationé se uidere putauit, ubi scriptum erat ratione 
simpliciter, et. dictu, ubi positum erat per compendium dictü, quae 
res etiam saepe alias in his ipsis libris causa corruptionis fuit, ut 
infra ostendemus ad lib. I. c. 21. $. 5. Hoc autem, quod nune 
receptum est, ralio diclu certa el proba nihil est, illud uero, quod 
uulgo legebatur ante M. Hertz, ex more Gellii est dictum. — Vide 
infra lib. I. c. 16. lemm. qwod werba istaec — non licenter, neque 
de poetarum figura, sed ralione cerla et. proba grammaticae di— 
sciplinae dicta sunt. et lib. I. c. 16. S. 8. siculi una *ywaag et 
duae *yiwxsc, ita *unum mille" et *duo milia certa atque directa 
ralione dicitur. e& multa id genus alia. j| 

C. 10. S. 1. seripsit M. Hertz: Curius, inquit, et Fabricius et 
Coruncanius anliquissimi uiri et his anliquiores Horalii illi trige- 
mini plane ac dilucide fabulati sunt etc. Non probo quod uir 
doctissumus illud hoc loco, e libris sine dubio, reposuit, quod ipse 
probauisse nullo modo potest. Nam etsi praeter codicem Schefferi, 
in quo quum olim uulgaretur antiquissimi uiri nostri, uiri omissum 
esse dicitur, omnes fere libri antiquissimi «iri scriptum habent, 
lamen dubilari plane non potest quin compendium uocis nostri, 
quod erat url et umi id est, wiri, inter se confusa sint. Id enim 
iam I. F. Gronouius uere dixit scribendum esse antiquissimi nostri, 
qua ratione Gellius saepe similia dixisset. Id ut confirmaret, con- 
tulit Gronouius infra c. 22. &. 10. sie nostros quoque — ueteres 
dirisse cic. lib. IIl. c. 21. S. 9. &ostri quoque ueteres a bubus 
iunctis. seplemtriones appellarunt. lib. XIX. c. 9. S. 9. audite et 
discite nosiros quoque antiquiores — amasios ac wenerios fuisse. 
Facile alia his similia cumulari possunt, uelut quod lib. Il. e. 26. 
S. 9. legitur: nostris autem ueteribus caesia dicla esi quae a Grae—- 
cis yÀcvxaomg elc. et lib. XVIII. c. 9. $. 11. Eadem ralione antiqui 

nostri narrationes sermonesque énsectionesque appellitauerunt., de— 
nique quid aliud vult sibi usitatissumum illud: maéores mostri? 
Haec igitur quum ita sint, uidetur idonea causa non fuisse, quam 
ob rem editor clarissumus id quasi dubium relinqueret, de quo 
dubitari plane non posset, praesertim quum aliis locis, ubi dubi- 
tari de uera scriptura poterat, plus auderet? Etenim 

C. 11. S. 17. meo quidem iudicio non recte fecit, quod quum 
in libris bonis, ueluti in codice Reg. et in codice Roltendorfiano 
problemato pro uulgato problematum scriptum esset, de coniectura 
sua restituit problemato[»]. Nam quoniam Gellius aliis locis non 
problematon, sed problematorum scripsit, uti lib. II. c. 30. S. 11. 
Aristotelis libros problematorum et lib. III. c. 6. S. 1. Aristoteles 
in seplimo problematorum, omninoque eius modi genetiuorum for- 
mis etiam in aliis nominibus usus est, mihi uidetur satis perspi- 
cuum esse hoc quoque loco compendium genetiui problemate;, id 
est, problematorum, ab iis librariis, qui nihil aliud fecerunt nisi 
ut id quod non intellegerent transcriberent, in problemato esse 
deprauatum. 

C. 12. $. 2. in oratione Gellii scriptum est: item quae lin- 
gua debili sensuue aurium deminuta  aliaue qua. corporis labe in- 
signila sil., neque aliud quid in libris scriptum esse uidetur. | Ue- 
rum tamen suspicor non hoc olim scriptum fuisse ab ipso Gellio. 
Nam etsi recte dicitur //ngua debilis per sese atque etiam ab La- 
tinis scriptoribus haec uerba ita inter se composita sunt, tamen 
reliqua participia deminuta et énsignita, quae ad personam ipsam 
referuntur, eo ducunt, ut Antistium Labeonem, cuius uerba adfert 
Gellius, potius sic haec uerba olim scripsisse putemus: étem quae 
lingua debilis sensuue aurium. deminuta  aliaue. qua. corporis labe 
insignita sit, praesertim quum debilis adiectiuum non minus quam 
cetera uerba cum ablatiuo coniungi potuerit, eoque facilior haec 
mutatio esse uideatur, quod, si olim continua scriptione debilis- 

sensu aut eliam debiliSensu exaratum erat, littera S facile oblitte- 
rari poterat. Etiam in $. 5., quae sequitur, uerba a M. Hertz re- 
posita non omni dubitatione mihi carere uidentur haec: awt in 
negotiis sordidis uersantur. Libri manu scripti partim habent de- 
uersantur, a quo quod uulgo editur déuersantur non multum re- 
cedit, partim deseruierunt, ut codex Buslidianus, partim deseruierant, 
ut cod. Scioppii, quod ipsum sententiam satis idoneam efficit. Nec 
illud probare possumus, quod uir egregius infra S. 12. scripsit: 
gralia Papiae illae legis per senatum fit pro uulgato gratia Papiae le— 
gis per senatum fit. Nam quamquam hac tenus uir optumus laudandus 
est, quod non occultauit quod in libris antiquis nobis traditum est, 
sed uitiosam potius orationem propagare maluit quam uestigia ue- 
ritatis delere, tamen haud scio an id ipsum, quod est in libris 
scriptum, sine emendatione propagare non debuerit. Id enim, quod 
in uno loco haud dubie legitur in libris, Papiae illae mihi uidetur 
salis aperte indicare corruptum esse nomen legis et Papiae illae, 
etsi ante Papiam et Papia legitur, uerum. quidem non esse, sed 
uerum tamen latere in hac ipsa corruptela: in qua mihi id ui- 
deor agnoscere, quod extremo loco in editione . Coloniensi anni 
MDXXVI. scriptum est, Popiliae legis, quamquam ibi quoque /ex 
Papia antea bis dicitur. Sed error facilis fuit. Propterea enim, 
quod lex Papia, quae tamen huc uocari minume potest, erat no- 
tissuma, de lege Popilia autem aliunde non constabat, pro /ege 
Popilia restituendam putauerunt librarii legem Papiam, uestigium 
tamen ueritatis in extremo loco optumi libri eo retinuerunt, quod 
non simpliciter Papiae legis, sed Papiae illae legis scriptum ha- 
bent. Ibid. S. 19. sine dubio error est in editione Hertziana. 
Scriptum est ibi: quoniam quae prima capta erat hoc fuisse nomen 
traditum est, quod profecto, si Gronouio testi fidem habemus, in 
cod. Regio et in cod. Rottendorfiano legitur, quamquam ipse Gro- 
nouius z0méíne, non nomen, id quod M. Hertz praef. p. VIII. in 

eius editione esse iradit, eo loco in editione sua scriptum habet. 
Sed quidquid id est, quod uulgo legebatur »omine unice uerum 
esse apparet, ut ne hoc quidem loco uirum nimio opere cautum 
laudare queam, quod librorum corruptelam propagare quam tuto 
locum emendare maluerit. noje, id est, »omine, tam frequenter cum 
nom, id est, z0men, commutatum est, ut eliam oplumorum libro- 
rum aucloritas in eius modi loco nihil ualere debuerit. Conferan- 
tur, ut unum certe locum commemoremus, M. Tullii Disputationes 
Tusculanae lib. I. c. 9. $. 19., ubi nunc paullatim seriptura: u£ 
fere nostri. declarant nomine, omnibus probata est, quamquam 
ibi quoque in libris optumis legitur »omen, non momine. Hoc 
autem Gellii loco ad linguae legem et ad ipsam sententiam ac- 
commodalissume dici: quoniam quae prima capta est, hoe fuisse 
nomine traditum. est, non est quod pluribus persequar. 

C. 13. S. 9. uix dubito quin pro clari ac énclili uiri scri- 
bendum sit. clari et incliti uiri. et tam saepe. cum ac particula 
confusum esi, ut in uniuersa hac quaestione unus aut alter locus 
in numerum uenire non possit. 

C. 15. $. 3. legendum uidetur e cod. Scioppii: «£ loquendi 
temeritas non cordis lantum custodia alque wigilia cohibeatur, sed 
eliam quibusdam quasi excubiis in ore positis saepiatur, ubi nunc 
sed et quibusdam scriptum. est. Uix. dici potest quoliens et, id 
est, efiam, in ef mutatum sit áliis quoque in locis. etam hoc loco 
apiius est propterea, quod hoc loco non tam singulare uerbum 
quibusdam. premendum est,' quam tota enuntialio efferenda est. 
Ibid. $. 9. Theodori Mommsen monitu ipse intellexit, uide praef. 
uol. HI. p. X., in inscriptione orationis M. Catonis non esse legen- 
dum: Sj se Caelius tribunum plebis appellasset, sed: Si se Cae- 
lius tribunus plebis appellassel. appellare, ut iam Henrieus Meyer 
recle uidit in. Oratorum Romanorum fragmentis p. 131. ed Turic. - 
sec, quamquam is ipsam uerbi nolionem mon salis accurale ex- 

plicauisse uidetur, hoe loco ita usurpatur, ut in M. Tullii lib. de 
officiis Y. c. S. 25. 89. cauendum est etiam ne maior poena quam 
culpa. sit et ne éisdem de causis alii plectantur, alii ne appellentur 
quidem. Sed appellare non est plane idem quod aecusare, 
in qua sententia H. Meyer uidetur fuisse, sed est nihil aliud nisi 
ad rationem reddendam uocare, quod Caelius tribunus plebis pro 
potestate sua facere poterat. Etiam in ipsis uerbis Calonis, quae : 
adfert ex eius oratione Gellius, non adsentior uiro intellegentissumo 
in eo, quod scribit: Qwod sé mon conueniatis, cum. conuocari iubet, 
ita cupidus orationis conducat, qui auscultet. pro eo, quod uulgo 
legebatur: Quod sé mon conueniatis, cum . conuocavi iubet, ita. est 
cupidus orationis, ut conducat qui auscultlet, quamquam non dubito 
quin oplumorum librorum auctoritatem hoc quoque loco sequutus 
sit. Etenim ne Catonis quidem oratio mihi uidetur hane uerborum 
constructionem ferre: eta cupidus orationis conducat qui auscultet, 
quae mihi neque forma satis nec ipsa sententia congruere uidentur. 
Nam eliam si auctore lac. Gronouio cwpidus orationis ita uelis 
interpretari, *prae cupidine orationis", manet tamen ifa, quod. quo 
referatur non habet. Si igitur consideramus ueteres editiones om- 
nes id habere, quod est aptissumum ad ipsam sententiam: ifa est 
cupidus oralionis ut conducat qui auscultlet, ac ne in optumis qui- 
dem libris, quos secutus uidetur editor nouissumus, uerba est et 
ut ita plane euanuisse, ut nullum sui uestigium reliquerint. — 
adnotat enim. Gronouius aperte in codice Rottendorfiano post uer- 
bum orationis esse signum Ó, in qua nota ille quamdam | com- 
pendii uerbi est similitudinem sibi agnoscere uidetur —. nullo 
modo dubium esse arbitror, quin Cato olim sic fere scripserit, quem 
ad modum hune locum habent ueteres editiones: itast cupidus ora- 
lionis, ut conducat qui. auscultet. 

C. 16. S. 15. scripsit M. Hertz: Alia enim ratione *mille 
hominum, [alia *mille homines] dicendum est. Uerba, quae uncis 

cireumclusa sunt, non leguntur in libris. Supplementum ipsum 
uetus est ac necessarium. Sed debebat tamen M. Hertz haec 
uerba sic potius restituere: Alia enim ratione [*mille homines, 
alia] mille hominum! dicendum est, quoniam sic si facimus, non 
solum melius apparet, qui factum sit, ut librarius, cuius oculus a 
priore mille, quod est ante homénes, aberrauit ad alterum mille, 
quod est ante hominum, quae in medio scripta erant omitteret, 
uerum etiam ipsa uerba, si constructionem grammaticam spectamus, 
multo melius inter se congruunt. 

C. 18. S. 2. editor clarissumus Theodoro Mommsen auctore, 
uide praef. uol. II. p. X., interpunctionem sic correxit: L. Aelius 
nosler, lilleris ornatissimus nostra memoria, errauit aliquotiens. 
Iure. Etiam infra c. 22. S. 9. dicitur: Jwlius Paulinus dicebat, 
homo in memoria nostra doctissimus., ubi haud scio an particula 
in carere possimus. 

C. 21. S. 5. legimus in editione Hertziana haec: No» enim 
primus finzit hoc uerbum Uergilius insolenter, sed in carminibus 
Lucreti inuentum est, nec est aspernatus auctoritatem poetae, in— 
genio et facundia praecellentis. Non dubito quin hoc quoque loco 
illud rescripserit uir eruditissumus, quod in optumis libris inuene- 
rat, sed ne ipse quidem ueram hane Gellii manum habere potest, 
quod oratio plane dissoluta est nec ullo modo cohaeret: fimcit — 
Uergilius. — inuentum est ( uerbum) — nec est aspernatus ( Uer- 
gilius). Quis umquam Latinorum scriptorum sie est loquutus? 
Huc aecedit quod sic non uidetur scriptum esse nisi in uno libro 
Buslidiano, qui est interpolatus. Cod. Rep. et cod. Rottendorf. et 
cod. Schefferi, si fides habenda est Gronouio, scriptum habent: 
in carminibus Lucreti inuentus (amuenta Cod. Reg.) est no» asper- 
natus, et ex codice Scioppii adnotatum est: enmuwentum mon est 
aspernatus. Nobis quidem eodem plane modo, de quo diximus 
supra ad lib. 1. c. 7. S. 17., librarius, qui compendium sibi uisus 

est uidere ibi, ubi ipsa uerba scripta erant, non compendia, erra- 
uisse uidetur. Ille se putauit cernere auctoritate et scripsit aucto— 
ritatem pro eo, quod scribere debebat auctoritate, ita ut nomen 
apüius cum uerbo aspernatus coniungeret. Editiones ueteres, in 
his etiam, quam supra commemoraui, Coloniensis, ut ego arbitror, 
uerissume totum locum sic scriptum habent: Non enim primus finait 
hoc uerbum Uergilius insolenter, sed in. carminibus Lucretii inuen— 
ium non esi aspernatus auctoritate poetae éngenio et facundia 
praecellentis. Ita saepissume auctoritate. solo ablatiuo dici non 
est quod pluribus exponam. 

C. 22. $. 8. uerum nullo modo potest esse, quod M. Hertz 
auctoritate codicis Vaticani restituisse videtur: Im libro quoque 
[de re] p. [ublica] secundo id ipsum uerbum Cicero ponit. non 
lemere lranseundum, Quid enim est: id ipsum uerbum Cicero ponit 
non lemere (ranseundum? ^ An forle: id óipsum .uerbum, quod 
Cicero ponit, non temere transeundum est? | Quod si uellet dicere 
Gellius, aliter loqui debebat. Equidem, quantum in librorum scri- 
pturas inquirere potui usus etiam A. Maii adnotatione ad Ciceronem 
de re publica p. 270. ed. sec., maiorem lacunam in his uerbis 
Statuendam censeo, in hunc fere modum: /d ipsum uerbum Cicero 
LITTITI PEPENDIT 417110 Ciceronis non temere transeundum, ut 
librarius propter similitudinem litterarum errauisse uideatur. Sed 
sine dubio hac de re ipse M. Hertz, cui usque adhuc librorum 
Scripturae soli patent, melius iudicare poterit. 

His adnotationibus, quae mihi ad primum librum faciundae uisae 
sunt, iam finem imponam, si addidero locum, in quo plus una de 
causa rem suam minus recte uir clarissumus administrauisse 
uidetur. Legitur is c. 23. S. 9. et 10. in Hertziana quidem edi- 
lione ita scriptus: Hoc illa ubi audiuit, animus compauescit, domo 
irepidans egreditur ad celeras maíronas. | Peruenit. ad senatum 


postridie mairum familias caterua. Lacrimanter alque obsecranter 

orant etc. Sed in hoc quidem loco, quamquam M. Hertz libro- 
rum optumorum auctoritatem secutus esse uidetur, tamen eius iudi- 
cium nullo modo possum probare propterea, quod quae ille uerba 
e librorum uestigiis restituit per se quidem sunt falsissuma, sed tà- 
men non ita corrupta, ut de eis plane desperandum esse uideatur. 
Ac primum quidem in Scriptura Hertziana falsissumum est quod 
legitur animus compauescit pro eo, quod vulgo legebatur: animo 
compauescit, id quod totidem litteris in libris manu scriptis 
Macrobii safurn. lib. I. c. 6. S. 22. legitur. Nam qui potest 
ad uerba: animus compauescit, recte adiungi illud, quod se- 
quitur: domó trepidans egreditur ad ceteras matro- 
nas? (animusne an potius //a?) Facili negotio intellegimus, ani- 
mus in Gellii libris si scriptum est, nihil id esse aliud nisi libra- 
rii errorem, qui ortus exinde uidetur, quod is anm, quod ipsum 
compendium Gronouius dicit saepissume in libris Gellii manu 
scriptis inueniri, scriptum putauit, ubi simpliciter ammo erat scri- 
ptum. Vix igitur potest esse dubium quin Gellius scripserit idem 
quod apud Macrobium 1l. c. habetur: amémo compauescit. Non mi- 
norem molestiam habent uerba, quae sequuntur: domo trepidans 
egreditur ad ceteras matronas, si ita, quem ad modum fecit uir egre- 
gius, inter se coniunguntur. Uerba sic scripta profecto sententiam 
habent ad hunc locum minume aptam; et tum demum ueram sen- 
tentiam haberent, si matronae celerae ante aedes Papirias congre- 
gatae slelissent, ut quae egrederetur domo stalim in illarum coe- 
tum perueniret. Nunc autem quum celerae matronae non possunt 
esse nisi suae quaeque domui, idoneam sententiam non habent. 
Tertia accedit difficullas orationis ac molestia, sententia quidem 
nostra, in uerbis his, quae iam apud M. Hertz ita scripta leguntur: 
Peruenit ad senatum postridie matrum familias caterua. Quam 
ob rem dictum est peruenit hic, ubi simplex uerbum uemit requi- 
rebatur? Quid opus est per particula? — Minume sic loqui sole- 

bant ueteres Latini in simplici narratione: *Uenit Chremes postridie 
ad me clamitans" dixit Terentius in Andria act. I. sc. I. u. 117., 
non peruenit Chremes eic. Quamuis igitur libri optumi tutari ui- 
deantur peruenit in hoc Gellii loco, non potest tamen haec uera 
scriptura esse. Usque adhuc id egimus, ut ostenderemus uerum illud 
esse non posse, quod uir clarissumus e libris manu scriptis repo- 
suit. Nunc uideamus quem ad modum totus locus, de quo desperan- 
dum non est, restitui posse uideatur. Ac primum quidem ex illis, 
quae ante exposui, apparere mihi uidetur scribendum esse: Hoc 
ubi illa audiuit, animo compauescit, domo trepidans egreditur, ita 
ut uerba, quae iam sequuntur: ad ceteras matronas, ab hac enun- 
latione separentur et transferantur ad illa uerba, quae deinceps 
sequuntur, quem ad modum id iam in editionibus Gellii ueteribus 
factum est. Hinc per se sequitur, nos ea uerba, quae deinde in 
editione Hertziana leguntur, etiamsi ex optumis libris recepta sunt, 
corrupta habere: ad ceteras matronas peruenit ad senatum postridie 
matrum familias catlerua etc. — Quid igitur? post uerba ad ceferas 
matronas e codice Duslidiano interpolato recipiamus: defert quod 
audierat? Minume, opinor. Nam quamquam sententiam ad hunc locum 
accommodatam habent, tamen eius modi interpolationes permultae 
sunt in illo codice, ut minor ei fides habenda sit, et praeterea 
etiam peruenit, quod uerum esse non posse supra uidimus, unde 
uenerit intellegi non potest. An pro uerbis, quae sunt in codice 
Buslidiano: defert quod audierat, unum uerbum adfert e Macrobii 
l. c. accipiamus , ut ita procedat oratio: ad ceteras matronas ad— 
fert? Non prorsus improbabile hoc esse uidetur: facile enim ad-, 
quod fortasse eliam a/- scriptum, erat, ut haud raro in ueteribus 
libris factum est, post matronas excidere poterat et extrema pars 
uerbi fert propter peruenit, quod sequitur, obscurari. Uerum tamen 
ne id quidem comprobare possum, quoniam Macrobius in eius modi 

nec uerbi adfert in Gellii libris ullum uestigium mansit. Ut res nunc 
comparata est, mihi uidetur probabilius esse in codice archetypo 
olim scriptum fuisse perfertuenit, illud autem, quod in medio erat 
positum, ferf, siue quod librarius ad uerbum, quod sequitur, specta- 
bat siue quod per, in quo similes litterae sunt, praecesserat, esse 
omissum. Quod quum ita sit, credo ego plerosque mihi adsensuros 
esse, si denique totum hunc locum sic esse constituendum pro- 
nuntio: Hoc ubi illa audiuit, animo compauescit, domo (repidans 
egreditur, ad ceteras malronas perfert. Uenit ad senatum postridie 
matrum familias caterua: lacrimantes atque obsecrantes orant etc. 
Illud unum quasi praeteriens adiungo, c. 25. S. 13. e codice uetere 
Scioppii recipiendum fuisse: quae wel audiuimus uel legimus, pro 
uulgato: quae uel audimus uel legimus, quod ad illum locum sine 
dubio tempus perfectum multo est accommodatius quam praesens. 


Reliquum est ut exponatur de successu, quo de praemio eruditionis hoc anno 
commilitones concertaverint, deque argumentis, quae in proximum annum Ordines 
nostri ad concertationem destinaverint. 

Ae Theologorum quidem Ordo quam proposuerat quaestionem, quam vem et 
dignitatem doctrina .N. T. so. ocuati tribuat, tractaverunt tres. Quorum is, 
qui disputationem suam inscripsit verbis Óuegéoet; xagiouatv clot, 10 0d avrà 
nvevuo, multos quidem locos congessit, ad ipsam autem rem non penetravit. AI- 
ter, qui dissertationi suae inscripsit JV? sine alio, etsi eo, quod aliena immiscuit, 
necessaria omisit, caussae satisfecisse dici nequit, tamen talem comprobavit in- 
dustriam talemque in rebus difficilioribus expediendis aciem, ut publica lauda- 
tione dignus iudicatus sit. Is denique, qui usus est dicto Praesens est imper- 
fectum , futurum perfectum et. plus quam perfectum , disputationem quidem 
suam non prorsus ad sententiam propositam accommodavit, praetereaque alia non 
satis perspicue alia non satis subtiliter exposuit, tantam vero diligentiam, littera- 
rum theologicarum scientiam, veritatis indagandae studium exhibuit, ut praemio 
eum diguam Ordo iudicaret.  Resignata scida prodiit 


WOLDEMAR GOTTLOB SCHMIDT 


Misnensis, theologiae candidatus. 


Iarisconsultorum Ordini, qui demonstrari iusserat, am et quibus condicio- 
nibus positis fieri possit, ut per pactum ?nter alios initum iura nobis acqui- 
rantur, una tradita est dissertatio. Quae dissertatio quum ita comparata esse 
videretur ut, si non germanice praeter consuetudinem, sed latine scripta esset, 
praemio digna haberi potuisset, ipsam quidem ad concertationem admittere Ordo 
non potuit, eius auctorem vero propter laudabilem in re tractanda positam in- 
dustriam ad beneficium in ipsum conferendum summis rerum nostrarum academi- 
carum curatoribus commendare decrevit. Est is 

PISTOTHEUS ALBRECHTUS WOLF 


Treuenensis, iuris studiosus. 


Medicorum Ordo quod proposuerat argumentum unus exstitit qui tractare 
conaretur. Is quaestionem etsi non exhausit, tamen collectis quae usque ad hune 
diem de ea re disputata atque experimentis cognita sunt, variisque additis obser- 
vationibus et experimentis denuo institutis ita illustravit, ut studium eius lau- 


dandum operamque impensam praemio proposito remunerandam esse Ordo cense- 
ret. Aperta scida inventus est 


WALTERUS KRUG 


Zwiccaviensis, medicinae baecalaureus. 


Philosophorum Ordinis classium prima tantum, quae disputari iusserat de 
oratione. Lysiae in Eratosthenem, et ita quidem, ut non solum quae ad 
eius historiam pertinent accurate exponantur,: verum etiam quo jure nuper 
db .A. «Heckero, (in. dissertatione quae prodiit Lugd. Bat. 1848) in dubium 
vocata sit examinatis singulis locis exploretur, unam dissertationem accepit. 
Huius auctor etsi genere dicendi usus est parum emendato, tamen quod et quae 
ad litis in Eratosthenem ab .Lysia illatae historiam pernoscendam faciunt omnia ac- 
curate exposuit et ipsam orationem ab imprudenti Batavi hominis impetu pruden- 


ter fortiter feliciter defendit, ab Ordine praemio dignus iudicatus est. Reclusa 
scida repertus est 


GERHARDUS AUGUSTUS HERMANNUS FROHBERGER ' 
Lipsiensis, philologiae studiosus. 
lam in proximum annum argumenta proponuntur haec. 


Ab Ordine Theologorum: des Abrahami quomodo fidei Christianorum 
Tustificantis exemplar sit. 


Ab Ordine Jurisconsultorum: Je emptione et venditione hereditatis. 

Ab Ordine Medicorum: Qua ratione musculi aut plane discissi aut. tan- 
tum incisi sanentur et veficiantur quaeritur. Elementa igitur organica, qui- 
bus fibrae diüscissae samatis musculis invicem coniunguntur et intersticia 
orta replentur armato oculo detegenda sunt. 

Ab Ordinis Philosophorum classe prima: Charakteristik des historischen 
und poetischen Gehaltes der Sagen von den Anfáüngen deutscher Stümme und 


Wer Fürsten, nebst. Berücksichtigung darauf bezüglicher Klügeleten aittel- 
alterlicher Chronisten. 

Àb eiusdem Ordinis classe altera: 7n welchem Verháltnisse steht die Form, 
welche das sogenannte Naturrecht bei Kant und seiner Schule hat, zu. den 
früheren rechtsphilosophischen Lehren seit Hugo Grotius? 

AÀb eiusdem Ordinis classe tertia: Ueber die Wirkungsweise der sogenann- 
ten Beizmittel beim Fürben der Zeuge sind. die Ansichten sehr. getheilt. Um 
zu eher befriedigenden "Iheorie der Fürbekunst zu gelangen, müssen die 
chemischen Vorgánge beim Beizen der Zeuge genauer als bisher geschehen 
ermittelt werden. —.Die Fac. verlangt, mit Beziehung hierauf , die  Unter- 
suchung des Verhaltens irgend eines Beizmittels, z. D. eines geeigneten Salzes 
der Thonerde oder des Eisenoxydes, gegen die Baumvwollenfaser, insbeson- 
dere die Beantwortung der Frage: welche chemische Verbindung ín dem ge- 
beizten Zeuge bewirkt die Aufnahme des Farbstoffes ? 


His in argumentis pertractandis qui commilitonum operam suam collocare et 
ingenium exercere volent, rogamus ut scripta sua, addita obsignata scida nomen 
auctoris continente eodemque quo scriptum dicto insignita, ante kalendas Augusti 
anni proximi decanis tradant. 


P. P. pridie kal. Novembres a. MDCCCLVII. 


